**SMERNICE**

**za uveljavljanje vlog za povrnitev upravičenih stroškov na podlagi izvedenih dejavnosti**

**Podpora za informiranje o vinih**

**februar 2024**

(Smernice so informativne narave in namenjene kot pomoč vlagateljem pri uveljavljanju podpore in dopolnjujejo smernice Evropske komisije za izvajanje nacionalnih podpornih programov v vinskem sektorju)

**UVOD**

* Namen tega dokumenta je pomoč vlagateljem pri uveljavljanju vlog za dodelitev podpore za informiranje o vinih in o odgovornem uživanju vina ter sistemih Evropske unije za označbe porekla in geografske označbe in pri zagotavljanju ustreznih dokazil o izvedenih ukrepih v primeru nadzora nad porabo sredstev.

**ZAKONSKA PODLAGA IN OSNOVE ZA IZVAJANJE UKREPA**

Predpisi in dokumenti, ki jih je treba upoštevati pri izvajanju ukrepa:

* ***Uredbe (EU) 2021/2115 Evropskega parlamenta in Sveta*** z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Izvedbeno uredbo Komisije (EU) 2023/1620 z dne 8. avgusta 2023 o začasnih nujnih ukrepih, ki za leto 2023 odstopajo od nekaterih določb Uredbe (EU) 2021/2115 Evropskega parlamenta in Sveta, za reševanje specifičnih problemov v sektorju sadja in zelenjave, ki so jih povzročili neugodni vremenski dogodki, ter o ukrepih v zvezi z njimi (UL L št. 199 z dne 9. 8. 2023, str. 101),
* ***Uredbe (EU) 2021/2116 Evropskega parlamenta in Sveta*** z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Izvedbeno uredbo Komisije (EU) 2023/1508 z dne 20. julija 2023 o odstopanju za leto 2023 od člena 44(2), drugi pododstavek, Uredbe (EU) 2021/2116 Evropskega parlamenta in Sveta v zvezi s stopnjo predplačil za intervencije v obliki neposrednih plačil ter intervencije za razvoj podeželja na osnovi površin in živali (UL L št. 184 z dne 21. 7. 2023, str. 17),
* ***Izvedbene uredbe Komisije (EU) 2021/2289*** z dne 21. decembra 2021 o določitvi pravil za uporabo Uredbe (EU) 2021/2115 Evropskega parlamenta in Sveta o predstavitvi vsebine strateških načrtov SKP in elektronskem sistemu za varno izmenjavo informacij (UL L št. 458 z dne 22. 12. 2021, str. 463), popravljene s Popravkom (UL L št. 156 z dne 9. 6. 2022, str. 163);
* ***Delegirane uredbe Komisije (EU) 2022/126*** z dne 7. decembra 2021 o dopolnitvi Uredbe (EU) 2021/2115 Evropskega parlamenta in Sveta z dodatnimi zahtevami za nekatere vrste intervencij, ki jih države članice določijo v svojih strateških načrtih SKP za obdobje 2023–2027 na podlagi navedene uredbe, ter pravili o deležu za standard dobrih kmetijskih in okoljskih pogojev (DKOP) 1 (UL L št. 20 z dne 31. 1. 2022, str. 52), zadnjič spremenjene z Delegirano uredbo Komisije (EU) 2023/1975 z dne 10. avgusta 2023 o začasnih nujnih ukrepih, ki za leto 2023 odstopajo od nekaterih določb Delegirane uredbe Komisije (EU) 2022/126 o dopolnitvi Uredbe (EU) 2021/2115 Evropskega parlamenta in Sveta, za reševanje specifičnih problemov v sektorju sadja in zelenjave, ki so jih povzročili neugodni vremenski dogodki, ter o ukrepih v zvezi z njimi (UL L št. 235 z dne 25. 9. 2023, str. 4),
* ***Delegirane uredbe Komisije (EU) 2022/127*** z dne 7. decembra 2021 o dopolnitvi Uredbe (EU) 2021/2116 Evropskega parlamenta in Sveta s pravili o plačilnih agencijah in drugih organih, finančnem upravljanju, potrditvi obračunov, varščinah in uporabi eura (UL L št. 20 z dne 31. 1. 2022, str. 95), zadnjič spremenjene z Delegirano uredbo Komisije (EU) 2023/1448 z dne 10. maja 2023 o spremembi Delegirane uredbe (EU) 2022/127 glede izplačila predplačil v okviru šolske sheme in o popravku navedene uredbe (UL L št.179 z dne 14. 7. 2023, str. 2), (v nadaljnjem besedilu: Delegirana uredba 2022/127/EU);
* ***Izvedbene uredbe Komisije (EU) 2022/128*** z dne 21. decembra 2021 o pravilih za uporabo Uredbe (EU) 2021/2116 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrditvijo obračunov, pregledi, varščinami in preglednostjo (UL L št. 20 z dne 31. 1. 2022, str. 131), zadnjič spremenjene z Izvedbeno uredbo Komisije (EU) 2023/2155 z dne 17. oktobra 2023 o spremembi Izvedbene uredbe (EU) 2022/128 glede nekaterih zahtev glede poročanja za sporočila o EKJS v elektronski obliki (UL L št. 2023/2155 z dne 18. 10. 2023),
* **Uredbe (EU) št. 1308/2013** Evropskega parlamenta in Sveta
* ***Uredba o izvajanju intervencij v vinskem sektorju*** *(Uradni list RS, št.* 132/23 in 85/24*);*
* ***Zakon o kmetijstvu*** *(Uradni list RS, št.* [*45/08*](http://www.uradni-list.si/1/objava.jsp?sop=2008-01-1978)*,* [*57/12*](http://www.uradni-list.si/1/objava.jsp?sop=2012-01-2416)*,* [*90/12*](http://www.uradni-list.si/1/objava.jsp?sop=2012-01-3528) *– ZdZPVHVVR,* [*26/14*](http://www.uradni-list.si/1/objava.jsp?sop=2014-01-1069)*,* [*32/15*](http://www.uradni-list.si/1/objava.jsp?sop=2015-01-1327)*,* [*27/17*](http://www.uradni-list.si/1/objava.jsp?sop=2017-01-1446)*,* [*22/18*](http://www.uradni-list.si/1/objava.jsp?sop=2018-01-0946)*,* [*86/21*](http://www.uradni-list.si/1/objava.jsp?sop=2021-01-1790) *– odl. US,* [*123/21*](http://www.uradni-list.si/1/objava.jsp?sop=2021-01-2628)*,* [*44/22*](http://www.uradni-list.si/1/objava.jsp?sop=2022-01-0876)*,* [*130/22*](http://www.uradni-list.si/1/objava.jsp?sop=2022-01-3082) *– ZPOmK-2 in* [*18/23*](http://www.uradni-list.si/1/objava.jsp?sop=2023-01-0349)*);*
* **Zakon o splošnem upravnem postopku** (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb);
* ***Pravilnik*** *o seznamu geografskih označb za vina in trsnem izboru (Uradni list RS, št.*[*49/07*](http://www.uradni-list.si/1/objava.jsp?sop=2007-01-2634)*, 26/21 in 15/22).*

**UPRAVIČENI STROŠKI IN USTREZNA DOKAZILA ZA POSAMEZNE DEJAVNOSTI**

**1. Dejavnost Informacijske kampanje** (objave oglasov in člankov v medijih, izdelava informacijskega gradiva)**:**

a) **Upravičeni stroški objave oglasov in člankov v medijih** (tiskani, televizijski, radijski, internetni):

- idejna zasnova in produkcija,

- zakup medijskega prostora,

- ureditev, postavitev in vzdrževanje spletnega mesta,

- prevajanje in honorarji za pripravo besedil,

- ostali stroški, povezani z objavo oglasov v medijih.

Kot ustrezna dokazila za izvedbo dejavnosti objave oglasov in člankov v medijih so:

* predhodno najavo objave oglasov (timetable medijskih hiš) je treba poslati na ARSKTRP,
* naročilo za izdelavo idejne zasnove oglasa,
* naročilo za objavo oglasa,
* ponudba medijske hiše ali predložen cenik oglaševanja,
* račun medija, ki objavlja oglase, v primeru izvedbe s podizvajalcem, in dokazilo o plačilu,
* primeri fizičnih izvodov časopisov in revij, v katerih so bili objavljeni oglasi, primeri promocijskih spotov in filmov (CD , DVD),
* program o predvajanju spotov ali oddaj,
* dostava slikovnega materiala za oglas (e-pošta),
* e-poštna korespondenca med osebami, ki sodelujejo pri izdelavi posameznega oglasa.

b) **Upravičeni stroški izdelave informacijskega gradiva:**

- idejna zasnova, izvedbeno oblikovanje, grafično oblikovanje,

- tiskanje gradiva oz. zapisi na drugih medijih (CD, DVD,…) oziroma izdelava drugega gradiva,

- distribucija gradiva,

- ostali stroški, povezani z izdelavo gradiva.

Kot ustrezna dokazila za izvedbo dejavnosti izdelava informacijskega gradiva štejejo:

* naročilnica za izdelavo gradiva,
* ponudba oz. predračun,
* dostava idejne zasnove naročniku,
* dostava idejne zasnove tiskarni, graverju,…
* dostava matrice ali idejne zasnove tiskarni, graverju,…, če se gradivo izdela in/ali oblikuje na tujem trgu,
* prevzemnica gradiva (datum, količina),
* vzorec gradiva v fizični ali fotografski obliki,
* račun izdelovalca gradiva, v primeru izvedbe s podizvajalcem, in dokazilo o plačilu.

**2. Dejavnost obveščanja v okviru prireditev, sejmov in razstav ki so nacionalnega pomena ali pomembne na ravni Evropske unije, na kateri upravičenec sodeluje, npr. s stojnico ali z organizacijo predstavitve**

a) **Upravičeni stroški dejavnosti obveščanja v okviru prireditev, sejmov in razstav:**

- **strošek dela, potni stroški in stroški nastanitve** največ treh oseb redno zaposlenih pri upravičencu ali oseb, ki za upravičenca opravljajo storitev dejavnosti informiranja:

* povprečno največ 8 ur na dan na osebo pri tem se izračuna urna postavka dela tako, da se zadnji evidentirani letni bruto strošek zaposlitve zadevnega zaposlenega deli s 1.720 urami; za osebe ki za upravičenca opravljajo storitev obveščanja po pogodbi, se kot letni bruto strošek zaposlitve upošteva statistični podatek o povprečni bruto plači za preteklo leto\*,
* stroški letalske vozovnice za ekonomski razred (eno potovanje/osebo/prireditev), vozovnice za potovanje z vlakom 2. razreda ali vozovnice za potovanje z drugim javnim prevozom, razen s taksijem,
* pri obračunu kilometrine se upošteva razdalja, ki je običajna med dvema krajema in se določi z aplikacijo Google Zemljevid, in sicer do višine, ki se kot povračilo stroškov za službena potovanja ne všteva v davčno osnovo na podlagi predpisa o višini povračil stroškov v zvezi s službenim potovanjem, ki se ne vštevajo v davčno osnovo,
* stroški nastanitve med dogodkom ter za največ en dan pred začetkom in po koncu dogodka, se priznajo do višine največ 200 eurov/dan/osebo,

- **strošek honorarja za izvedbo dejavnosti**, če gre za zunanjega izvajalca, ki za posameznega
izvajalca ne presega 1.000 eurov/dan; če so v honorar vključeni tudi potni stroški in
prenočitev, se ta znesek poveča za potne stroške in stroške nastanitve v skladu z omejitvami,
navedenimi v gornji alineji,

- **stroški dela pomožnega osebja v zvezi z izvedbo dejavnosti**, ki se priznajo za največ tri osebe,
in sicer za povprečno največ 12 ur/dan do višine največ 15 eurov/uro/osebo,

- **strošek najema prostorov**, kjer se izvaja dejavnost, in opreme, potrebne za izvedbo dejavnosti,
vključno s stroški kotizacije, zavarovalnine in navedbe v skupnem katalogu,

- če dejavnost obsega tudi terenski del:

* **strošek prevoza udeležencev**, vendar za največ 30 udeležencev posamezne dejavnosti,
* **strošek pogostitve udeležencev**, ki se prizna za največ 30 udeležencev v višini največ 50 eurov/osebo.

- **režijski stroški oseb**, redno zaposlenih pri upravičencu, oz. nosilca in člane kmetijskega gospodarstva, ki so nastali zaradi sodelovanja pri dogodku, ki zajemajo **dnevnice**\*\***, stroške lokalnega prevoza, parkiranja, cestnine in stroške uporabe informacijske tehnologije**. Priznajo se v višini največ 80 eurov/osebo za ves dan bivanja v Evropski uniji. Režijski stroški na posamezni vlogi za podporo ne smejo presegati 4 % dejanskih upravičenih stroškov za izvedene dejavnosti.

Kot ustrezna dokazila za izvedbo dejavnosti obveščanja v okviru prireditev štejejo:

- prijavnina na prireditev, sejem, razstavo - v kolikor se prijavi zunanji izvajalec, mora obstajati pogodba v kateri je med drugimi zadolžitvami izvajalca tudi prijava na prireditev,

- račun sejmišča – najem, zakup prostora in s tem povezani stroški, v primeru izvajanja s podizvajalcem,

- lista razstavljavcev oz. katalog,

- potni nalogi z obračunom stroškov in priloženimi dokazili o plačilu teh stroškov oseb zaposlenih pri upravičencu,

- računi prevoznih stroškov oseb, ki so zaposlene pri upravičencu (letalska karta, …), v primeru izvajanja s podizvajalcem,

- računi nastanitve v kraju dogajanja prireditve, sejma ali razstave oseb, ki so zaposlene pri upravičencu, v primeru izvajanja s podizvajalcem,

- računi za strošek dela pomožnega osebja (napotnice za hostese), v primeru izvajanja s podizvajalcem.

b) **Upravičeni stroški dejavnosti obveščanja v okviru spletnih prireditev, sejmov:**

Kot upravičen strošek se upošteva: zakup domene, priprava na spletno prireditev, delo zunanjega izvajalca, stroški oglaševanje oz. vabil, …

Pred napovedanim terminom spletne prireditve pošljete link do spletne prireditve oz. vabilo na spletni dogodek na Agencijo. Kot dokazilo o izvedeni spletni prireditvi v poročilu ponovno pošljete link do spletne prireditve, navedete kraj, datum in uro spletne prireditve, posnetek zaslona udeležencev, opišete na kakšen način ste vabili udeležence na prireditev (priložite vabilo), število vpisanih slušateljev oz. število ogledov in na kratko opišete samo prireditev.

V kolikor boste snemali sami, si lahko obračunate delo za pripravo in izvedbo po veljavni urni postavki.

Snemanja reklamnega materiala za spletno prireditev sodi k dejavnosti Informacijske kampanje -izdelava informacijskega gradiva.

2.1 Posebnosti:

\* statistični podatek o povprečni bruto plači preteklega leta je znan konec meseca februarja.

\*\* izračun dnevnic, ki sodijo med režijske stroške, poteka v skladu z Uredbo o povračilu stroškov za službena potovanja v tujino (Uradni list RS, št. [76/19](http://www.uradni-list.si/1/objava.jsp?sop=2019-01-3317), [180/20](http://www.uradni-list.si/1/objava.jsp?sop=2020-01-3134) in 116/21).

**INFORMACIJE, KI JIH MORAJO VSEBOVATI DEJAVNOSTI OBVEŠČANJA**

**a) informacije o odgovornem uživanju vina in tveganju, povezanem s škodljivim uživanjem alkohola**

**Če se informacije nanašajo na** **odgovorno uživanja vina, naj obveščanje temelji na posredovanju podatkov o tveganju za zdravje, ki je povezano s škodljivim uživanjem alkohola.**

Informacije o učinkih uživanja vina na zdravje in vedenje morajo temeljiti na znanstveno dokazanih podatkih in biti skladne s programi organov, odgovornih za javno zdravje v DČ (npr.: Ministrstvo RS za zdravje), v kateri se razširjajo informacije.

To pomeni, da morajo upravičenci upoštevati vse omejitve in obveznosti, predpisane v DČ, kjer želijo izvajati kampanje obveščanja.

*Pri pripravi tekstov o odgovornem uživanju vina in tveganju, povezanem s škodljivim uživanjem alkohola, je lahko upravičencem v pomoč publikacija Nacionalnega inštituta za javno zdravje: »Alkoholna politika v Sloveniji«, ki je nastala v sklopu projekta »Za zdravje Mladih«. Publikacija je dostopna na povezavi:* [*https://www.nijz.si/sl/publikacije/alkoholna-politika-v-sloveniji-0*](https://www.nijz.si/sl/publikacije/alkoholna-politika-v-sloveniji-0)

***Upravičenci najkasneje pred izvedbo dejavnosti Agenciji pošljejo besedila z informacijami o učinkih uživanja vina na zdravje, Agencija pa se pred odločitvijo o ustreznosti programa ali o podpori posvetuje z ministrstvom, pristojnim za zdravje.***

ali

**b) informacije o sistemih označb porekla ter kakovosti, v kateri se potrošnike informira o vinih z označbo porekla ali geografsko označbo, vinorodnih območjih in sortah vinske trte Republike Slovenije, povezavi tega s kulinariko, vinsko arhitekturo ali vinskim turizmom**

**Kadar se informacije nanašajo na sisteme označb porekla ter kakovosti** (*ZOP/ZGO)*, so za ponazoritev sistema kakovosti lahko navedeni poreklo vina ali drugi elementi, kot so tradicionalne navedbe. Navedene informacije se morajo nanašati le na kakovost, sloves ali druge lastnosti, ki jih posebno geografsko poreklo ali okolje daje vinom, proizvedenim v tem območju. V nobenem primeru **informacije ne smejo biti usmerjene v promoviranje določene blagovne znamke vina ali spodbujati porabe vina določenega porekla.**

**c) dejavnosti lahko vsebujejo obe vrsti informacij (a in b).**

**Pomembno:**

Pri pripravi dejavnosti obveščanja v državah članicah je potrebno upoštevati Zakon o zdravstveni ustreznosti živil in izdelkov ter snovi, ki prihajajo v stik z živili (ZZUZIS). ZZUZIS v 15. členu, 15.a členu in 15.b členu določa, na kakšen način se lahko oglašujejo alkoholne pijače, oz. kakšnih trditev oglaševanje ne sme vsebovati (<http://pisrs.si/Pis.web/pregledPredpisa?id=ZAKO1381>).

***Tako se alkoholne pijače, ki vsebujejo 15 in manj volumenskih odstotkov alkohola:***

* ***ne smejo oglaševati ob cestah na plakatih, tablah, panojih in svetlobnih napisih,***
* ***oglaševalsko sporočilo ne sme spodbujati čezmerne porabe alkohola ali prikazovati pozitivnega vpliva na zdravje in uspeh v življenju,***
* ***ne sme biti namenjeno mladim in prikazovati oseb, ki uživajo alkohol***
* ***ne sme povezovati uživanja alkohola s povečano telesno zmogljivostjo,***
* ***ne sme poudarjati, da ima alkohol zdravilne učinke, ali da je poživilo, pomirjevalo ali sredstvo za reševanje osebnih težav,***
* ***ne sme se pojavljati na mestih, kjer se opravlja zdravstvena dejavnost ter dejavnost vzgoje, športa ter izobraževanja,***
* ***ne sme se pojavljati na prireditvah, ki so v prvi vrsti namenjene mladoletnim osebam, in na športnih prireditvah,***
* ***vsebovati mora opozorilo: »Minister za zdravje opozarja: Uživanje alkohola lahko škoduje zdravju!« ali »Minister za zdravje opozarja: Prekomerno pitje alkohola škoduje zdravju!«.***

**SPLOŠNA PRAVILA, KI VELJAJO ZA VSE DEJAVNOSTI**

Upravičeni stroški so stroški, dejansko nastali v obdobju izvedbe programa, odobrenega z odločbo agencije in stroški, ki so sicer nastali pred obdobjem, na katero se nanaša odobreni program, vendar po predložitvi programa in le, če upravičenec vnaprej plača del ali celotne stroške za dejavnost organizacije obveščanja potrošnikov v okviru prireditev, sejmov in razstav, ki so nacionalnega pomena ali pomembni na ravni Evropske unije.

Podpora za povrnitev upravičenih stroškov za obveščanje potrošnikov v državah članicah se izplača samo vlagateljem, ki obdelujejo zakonite zasaditve z vinsko trto na podlagi izdanega dovoljenja.

Davek na dodano vrednost ali drug prometni davek se ne šteje za upravičen strošek. Davek na dodano vrednost ni upravičen do podpore, razen v primeru ko ni izterljiv oz. kadar ga resnično in dokončno nosijo upravičenci. Da je neizterljiv davek upravičen, certificiran računovodja ali zakonit revizor upravičenca dokaže, da izplačani znesek ni bil izterjan. V primerumalega davčnega zavezanca, ki ni identificiran za namene DDV in ne predlaga obračunov DDV upoštevamo mnenje Ministrstva za finance, ki pravi, da se lahko mali zavezanec prostovoljno identificira za namene DDV in s tem pridobi možnost uveljavljanja odbitka.

Vlagatelj, ki je v skladu z davčno zakonodajo zavezan za vodenje poslovnih knjig in drugih davčnih evidenc, mora upoštevati določila Slovenskih računovodskih standardov in zakonodaje, ki ureja vodenje in vpis listin v poslovne evidence.

Vlogi za povrnitev upravičenih stroškov priložite račune, za katere uveljavljate povračilo in ustrezna dokazila. K vlogi za povrnitev upravičenih stroškov se pri vsaki dejavnosti sestavi smiselno poročiloglede na posamezno dejavnost, ki bo vsebovalo datum, kraj izvedbe ter naslov izvedenega dogodka in npr. temo obveščanja, kdo je vodil prireditev in njegove kompetence, kdo so bili povabljeni in koga zastopajo; v kateri reviji in v kakšnem obsegu je bil objavljen oglas; v primeru informacijskega gradiva navedite za katero informacijsko gradivo gre in količino le tega,…

Pri računih za upravičene stroške, ki jih prilagate vlogi in na njihovi osnovi uveljavljate povračilo, bodite pozorni:

* vlogi priložite originalne izvode računov skupaj z dokazili o plačilu,
* kot dokazilo o plačilu računa se šteje položnica oziroma blagajniški prejemek, bančni izpisek o prometu na računu, iz katerega je razvidno izvršeno plačilo, potrjen kompenzacijski nalog, pobotna izjava ali asignacijska pogodba, …..,
* račun podizvajalca oz. tistega izvajalca, ki je dejansko izvedel dejavnost promocije z dokazilom o plačilu,
* specifikacija računa mora vsebovati posamezne dejavnosti in njihov stroškovnik, oz. elemente upravičenih stroškov, obračunanih po običajnih tržnih cenah,
* menjalni tečaj: upošteva se tečaj ECB pred prvim dnem meseca, v katerem je vloga vložena (primer: račun iz junija 2022 – preračun na 31.8.2022, če boste vlogo za povračilo stroškov oddali v mesecu septembru 2022),
* račun mora vsebovati navedbo prometnega davka oz. davka na dodano vrednost ali navedbo, da je dobava ali storitev oproščena obračunavanja tega davka,
* če je račun izdan v tujem jeziku, je obvezna priloga tudi sodni prevod računa, razen za račune, izdane v angleškem, nemškem, francoskem, hrvaškem in srbskem (latinica) jeziku,
* plačilo z gotovino skladno z zakonodajo, ki ureja davčni postopek,
* podizvajalec – strošek posredovanje se prizna največ do višine 10 % zadevnega upravičenega stroška dejavnosti promocije vina,
* neupravičeni stroški na računu – označitev le teh.

Upravičenec je upravičen do podpore za posamezno dejavnost, če znašajo njegovi upravičeni stroški na podlagi vloženih vlog za podporo za to dejavnost več kot 60 % višine sredstev, odobrenih za to dejavnost z odločbo o odobritvi programa. Za vloge, **vložene v letu 2022**, to določilo zaradi pandemije COVID-19, ne velja.

Če se dejavnosti iz odobrenega programa spremenijo, mora upravičenec **o tem obvestiti agencijo pred vložitvijo vloge za povrnitev upravičenih stroškov za izvedene dejavnosti**. Sprememba dejavnosti ne sme vplivati na višino sredstev, dodeljenih z navedeno odločbo. O ustreznosti spremembe programa odloči agencija.

Odobritev agencije ni potrebna za naslednje manjše spremembe dejavnosti, če upravičenec obvestilo o spremembi predloži **pred vložitvijo vloge za povrnitev upravičenih stroškov za izvedene dejavnosti**:

- finančni transfer med posameznimi dejavnostmi, ki ne presega 20 % prvotno odobrenih zneskov za vsako dejavnost, pod pogojem, da skupni znesek iz odobrenega programa ni presežen;

- sprememba lokacije dejavnosti, če je primerljiva z odobreno;

- spremembe prostora, stojnice, udeležencev, reklamnega gradiva, medijev in drugih vsebin, ki se štejejo za upravičene stroške iz priloge 1 in priloge 2 te uredbe, če te ne vplivajo na skupni znesek in splošne cilje odobrenega programa.

Vlagatelji lahko samo enkrat pridobijo sredstva za isti strošek. Do sredstev ni upravičen tisti, ki je za stroške, ki jih navaja v vlogi za pridobitev podpore po tej uredbi, že prejel sredstva Republike Slovenije ali Evropske unije.

Nadzor nad izvajanjem ukrepov za promocijo vina iz tega poglavja opravlja agencija tako, da preveri skladnost izvedbe programa z odobrenim programom, skladnost vloge za podporo s programom in listine, priložene vlogi za podporo. Nadzor lahko agencija opravi tudi na kraju samem in pri osebah, pri katerih je upravičenec naročil storitev oziroma material, na katerega se nanaša vloga (pri podizvajalcu). Upravičenci morajo zagotoviti, da se nadzor lahko opravi tudi pri podizvajalcih in da zahtevo iz prejšnjega odstavka upošteva tudi podizvajalec.

Če stranka predloži lažne podatke ali če podatkov, pomembnih za odločitev, zaradi malomarnosti ne razkrije in kadar stranka stori kršitev, zaradi katere je onemogočeno doseganje ciljev ukrepa, kot na primer uporaba sredstev v nasprotju z namenom, za katerega so bila dodeljena in, razen v primeru višje sile, nedokončanje projekta se lahko stranko izključi iz prejemanja podpore v okviru istega ukrepa, podukrepa ali operacije za koledarsko leto ugotovitve in naslednje koledarsko leto v skladu s predpisi, ki urejajo skupno kmetijsko politiko.

Vlagatelj, pri katerem se ugotovi, da je podporo pridobil nezakonito oziroma jo uporabil nenamensko oziroma je dal lažno izjavo oziroma lažna dokazila ali je ravnal v nasprotju z dano izjavo, mora v proračun Republike Slovenije vrniti vsa nezakonito oziroma nenamensko pridobljena sredstva skupaj z zakonitimi zamudnimi obrestmi, ki tečejo od dneva izplačila pomoči.

Več o pripravi predloga programa in vloge za povrnitev upravičenih stroškov lahko najdete na internetni strani Agencije na naslovu: *https://www.gov.si/zbirke/storitve/pridobitev-podpore-za-obvescanje-o-odgovornem-uzivanju-vina-v-drzavah-clanicah/*

Za vsa dodatna vprašanja se obrnite na klicni center (01 580 77 92) ali preko elektronskega naslova
vin-ukrepi.aktrp@gov.si.